Leif Engqvist

Leif Håkan Ingemar Engqvist (født 30. juli 1962 i Dalby) er en svensk tidligere fotballspiller og nåværende fotballtrener.

 Karriere som fotballspiller 
Enqvist debuterte for moderklubben Södra Sandby som 16-åring. Derfra dro han videre til Lunds BK, hvor han for alvor ble oppdaget da han, i en kamp mot «di gule» (IFK Malmö), egenhendig scoret fem mål i serieavslutningen i 1984.Malmström, Håkan; 100 MFF:ARE, Sydsvenska Dagbladets AB (2010), ss. 115-116. ISBN 978-91-85319-71-8  Engqvist kom til Malmö FF sammen med Roger Ljung. Engqvist var spiss da han ankom klubben, men ble senere omskolert til midtbanespiller. Han ble svensk mester med Malmö FF i 1986 og 1988, og svensk cup-mester med samme lag i 1986 og 1989.

I 1991 gikk Engqvist til Trelleborgs FF, hvor han ble ut karrieren på toppnivå.

Engqvist står også notert med 18 kamper og to scoringer for Sverige, og han var en del av troppen da Sverige deltok i VM i 1990.

 Karriere som trener 
Engqvist hadde vært trener i mindre idrettslag da han i 2002 ble en del av Malmö FFs trenerstab. Engqvist har hatt ulike rolle i denne perioden, og vært både A-lagstrener og U21-lagstrener. Trenerjobben ble mer og mer marginalisert etter at Rikard Norling hadde sluttet seg til klubben, og 2012-sesongen var Engqvist lagleder.«Leif Engqvist tvingas lämna», av Max Wiman, sydsvenskan.se, 28. september 2012. Besøkt 23. juni 2013 

Engqvist forlot klubben da kontrakten hans utløp, og ble november 2012 presentert som trener for Lunds BK.«Engqvist ny tränare i Lunds BK», av Richard Åkesson, sydsvenskan.se, 21. november 2012. Besøkt 23. juni 2013  Engqvist ble avskjediget fra jobben 2. august 2013, da laget bare befant seg på tiendeplass i Söderettan.

Engqvist har trenerlisensen UEFA Pro, som er den høyeste innenfor europeisk fotball.

 Referanser 

 Eksterne lenker 

 Svenska Fotbollförbundet 

Kategori:Svenske fotballspillere
Kategori:Svenske landslagsspillere i fotball
Kategori:Svenske fotballtrenere
Kategori:Spillere i Fotball-VM 1990
Kategori:Deltakere for Sverige under Sommer-OL 1988
Kategori:Fotballspillere under Sommer-OL 1988
Kategori:Fotballspillere for Malmö FF
Kategori:Fotballspillere for Lunds BK
Kategori:Fotballspillere for Trelleborgs FF
Kategori:Personer fra Lunds kommun
Kategori:Fødsler i 1962